Lovisa Åhrberg ble født i Uppsala i Uppland som datter av Britta Maria Upgren og hennes mann Erik Årberg. Faren var vaktmester ved Uppsala universitet. Både Lovisas mor og mormor ble ansett for å være legekyndige og behandlet mange mennesker med sår og andre ytre skader. Lovisa lærte av dem, og da hun flyttet til Stockholm på 1820-tallet for å arbeide som tjenestejente, begynte også hun å behandle mennesker med ytre kroppsskader. Den første tiden behandlet hun sine pasienter ved siden av stillingen som tjenestejente.